Ek het Karl en Nicci van Glenridge Motors ontmoet in 'n stadium toe ek raadop was met my motor. Ek is na hulle toe verwys deur 'n ander werkswinkel vir 'n diagnostiese toets omdat die ander werkswinkel nie meer geweet het wat om te doen om die probleem op te los nie.
Ek was baie beindruk aangesien Karl die moeite gedoen het om met my te praat en vir my presies te se wat alles fout is. As vrou neem jy mos jou motor na 'n werkswinkel maar jy is klaarblyklik te onnosel om te verstaan wat fout is met jou motor, maar darem nie so onnosel dat jy nie die rekening kan betaal nie.